Cytokrom P450

Cytokrom P450-systemet, ofte bare omtalt som Cytokrom P450 eller CYP, er en enzymfamilie bestående av membranproteiner lokalisert enten i det glatte endoplasmatiske retikulum eller i mitokondrienes innermembran hvor de metaboliserer tusenvis av endogene (lagd av organismen selv) eller exogene stoffer.

Cytokrom P450 er hos alle dyr regnet som det viktigste enzymsystemet for metabolisme av kroppsfremmede substanser (som legemidler), og finnes oftest i mange vev (kanskje mest i leveren). Cytokrom P450 katalyserer ulike oksidasjoner, bl.a. (for mennesker) spiller det en viktig rolle i syntesen av eikosanoider.

Hos mennesket finnes det omkring 100 isoenzymer med forskjellig substratspesifisitet. Alle inneholder en hem-gruppe. Blant isoenzymer kan nevnes CYP3A4, som er ansvarlig for metabolisme av mange legemidler og andre stoffer både i leveren og i tarm (presystemisk metabolisme), og CYP2A6, enzymet som har hovedansvaret for oksidasjon av nikotin.

Eksterne lenker 
 

Fordøyelsessystemet
Enzymer
Farmakologi
Proteiner
Jernforbindelser